Seymour, az ügyetlen botanikus és különleges növénye, Audrey II. fantasztikus története Roger Corman 1960-ban – Charles B. Griffith forgatókönyve alapján – forgatott, fekete-fehér filmváltozata óta tartja rettegésben és fakasztja nevetésre a közönséget. A film alapján készült, 1982-ben bemutatott horror musical pedig minden rekordot megdöntött az Off-Broadwayn, bejárta az egész világot, és most, negyven év után Varró Dániel új fordításában visszatér a magyarországi ősbemutató helyszínére, a Pesti Színházba. A Rémségek kicsiny boltját március 1-jén Novák Eszter rendezésében, Orosz Ákos, Radnay Csilla, Seress Zoltán, Brasch Bence, Kovács Patrícia, Majsai-Nyilas Tünde, Márkus Luca, Szántó Balázs, Herczeg Tamás és Vatamány Atanáz szereplésével mutatjuk be. További érdekességek az előadásról: https://bit.ly/4hWjgub Színlap és jegyvásárlás: https://www.vigszinhaz.hu/Remsegek_kicsiny_boltja
Hagyományainkhoz híven idén is ünnepi műsorral emlékezünk meg József Attila születésnapjáról és tisztelgünk a magyar költészet előtt. Április 6-án, vasárnap délelőtt 11 órától szeretettel várjuk a versek szerelmeseit és minden érdeklődőt a Vígszínházba! 120 éve született József Attila, ezért a versei mellett többek közt megemlékezünk a születésének évfordulóján ünnepelt költészet napján a 125 éve született Szabó Lőrincről, a 100 éve született Nagy Lászlóról, valamint versein keresztül megidézzük majd az idén 25 éve elhunyt Petri György költészetét. A költészet napi műsor rendezője Hegedűs D. Géza. Műsorunkat április 11-én, a magyar költészet napján minden érdeklődő számára elérhetővé tesszük a Vígszínház Facebook és Youtube oldalán. Színlap és jegyvásárlás: https://www.vigszinhaz.hu/A_magyar_kolteszet_napja_1 Találkozzunk április 6-án élőben vagy április 11-én a képernyők előtt és ünnepeljük együtt a magyar költészet kiválóságait!
Tavasszal is Lesz, ami lesz a Pesti Színházban! Interaktív improvizációs-est sorozatunkon minden hónapban egy rendhagyó estére játszani hívjuk közönségünket. Ezen kivételes alkalmak mindig a legkülönfélébb témákat járják körül, más-más színészekkel, az újabb és újabb játékszabályok szerint, de mindenképpen nézőink aktív közreműködésével. Vágjunk bele együtt! Lesz, ami lesz! Az április 5-i est címe: Hív a természet! Tavasszal az erdők életre kelnek, a mezők virágba borulnak, madarak fakadnak dalra, nők és férfiak fülig szerelmesek lesznek, egyesek pedig új életet kezdenek... egy falu szélén... veteményessel... különös szomszédokkal. Lehet, hogy ez az új élet keményebb lesz, mint amit maguk mögött akartak hagyni. Rügyfakadás, földindulás! Szereplők: Kovács Patrícia, Nagy-Kálózy Eszter, Orosz Ákos, Szántó Balázs, Zoltán Áron. Az est házigazdája Rudolf Péter lesz. Színlap és jegyvásárlás: https://www.vigszinhaz.hu/Lesz_ami_lesz
A történetmesélés vágya egyidős az emberiséggel. Pár tízezer év kellett hozzá, de a barlangfalakon megörökített állatrajzoktól valahogy eljutottunk a különböző platformokon posztolt cuki házi kedvencek fényképéig. Neander-völgyétől a Szilícium-völgyig. Az eszközök és a lehetőségek folyamatosan változnak, de mintha az ős- és örökemberi szándék azonos lenne: megmutatni, sőt megosztani valami fontosat a többiekkel. Elmesélni egy történetet és meg is őrizni azt. Mentés másként. Milyen technikái és trükkjei vannak a közösségi hálóra szánt szövegeknek? Hányféle műfaj fér el egymás mellett a szélessávú sztrádán a bűnügyi hírtől, az életrajzokon át a receptekig? Hogyan aránylik egymáshoz a rutin és az invenció, a kreativitás és az algoritmus? Milyen esélyei vannak a klasszikus irodalmi formáknak és a hagyományos hírlapírásnak az új és egyre újabb kommunikációs csatornákon? És a profi tartalomkészítők milyen tartalmakat szeretnek fogyasztani civilben? Ezekről fogunk beszélgetni a Víg Társalgó következő estjén Dragomán György és Nyáry Krisztián íróval, valamint Szilágyi Attila századossal, újságíróval, aki a Katasztrófavédelem közösségi média felületeinek tartalomfejlesztője. A beszélgetés moderátora Szegő János szerkesztő lesz. Közreműködik: Balázsovits Edit. Színlap és jegyvásárlás: https://www.vigszinhaz.hu/Vig_Tarsalgo
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |